open-index/open-wikipedia-markdown huggingface dataset:
ஆட்டோ ராஜா

**ஆட்டோ ராஜா** (Auto Raja) 1982 ஆம் ஆண்டு வெளிவந்த இந்தியத் தமிழ்த் திரைப்படமாகும். கே.விஜயன் இயக்கத்தில் வெளிவந்த இத்திரைப்படத்தில் ஜெய்சங்கர், விஜயகாந்த், பாம்பே காயத்ரி மற்றும் பலர் நடித்திருந்தனர். இந்தப் படம் முதலில் 1982 சனவரி 14 பொங்கல் பண்டிகையன்று வெளியிட திட்டமிடப்பட்டது, ஆனால் சில காரணங்களுக்காக தாமதமானது.

சங்கர்- கணேஷ் இசையில் . வெளிவந்த இந்த திரைப்படத்தில் சங்கத்தில் என்கிற ஒரு பாடலை மட்டும் இளையராஜாவின் இசையில் பிரபலமாகி  இருந்த  மலையாளப் படம் ஓலங்கள் படத்தில் இருந்து இந்த இனிய சுருதி அப்படியே தமிழ் இசையில்  தருமாறு சங்கர் கணேஷ் அன்புடன் கேட்டுக் கொண்டதால் நட்புக்காக  இளையராஜா இசையமைத்து ஜானகியம்மாவுடன் இணைந்து பாடிக் கொடுத்தார்.

## நடிகர்கள்

## மேற்கோள்கள்

## வெளி இணைப்புகள்
# https://www.imdb.com/title/tt8919300/

பகுப்பு:1982 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
அம்மா இருக்கா

**அம்மா இருக்கா** (*Amma Irukka*) 1983 ஆம் ஆண்டு வெளிவந்த தமிழ்த் திரைப்படமாகும். மேஜர் சுந்தரராஜன் இயக்கத்தில் வெளிவந்த இத்திரைப்படத்தில் ஜெய்சங்கர், சிவகுமார், சுலோக்ஷனா மற்றும் பலர் நடித்திருந்தனர்.
## மேற்கோள்கள்
 
## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=amma%20irukka

பகுப்பு:1983 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
என். எஸ். கே. பொன்னையா கவுண்டர் மேல்நிலைப் பள்ளி

**என். எஸ். கே. பொன்னையா கவுண்டர் மேல்நிலைப்பள்ளி** தேனி மாவட்டம், கூடலூர் எனும் ஊரில் அமைந்துள்ள ஒரு அரசு உதவி பெறும் மேல்நிலைப்பள்ளி ஆகும். இந்தப் பள்ளியில் ஆறு முதல் பன்னிரண்டாம் வகுப்பு வரை கல்வி கற்றுக் கொடுக்கப்படுகிறது. இது இருபாலர் பயிலும் பள்ளி ஆகும். இந்தப் பள்ளியின் தலைமையாசிரியராக பொன். கதிரேசன் இருந்து வருகிறார்.

பகுப்பு:தேனி மாவட்டப் பள்ளிகள்
நன்றி மீண்டும் வருக

**நன்றி மீண்டும் வருக** (*Nandri Meendum Varuga*) 1982 ஆம் ஆண்டு வெளிவந்த இந்தியத் தமிழ்த் திரைப்படமாகும். மௌலி இயக்கத்தில் வெளிவந்த இத்திரைப்படத்தில் ஜெய்சங்கர், பிரதாப் கே. போத்தன், சுஹாசினி மணிரத்னம் ஆகியோர் நடித்திருந்தனர். ரஜினிகாந்த், சில்க் ஸ்மிதா இத்திரைப்படத்தில் கௌரவ வேடத்தில் நடித்திருந்தனர்.

## நடிகர்கள்

## பாடல்கள்
இத்திரைப்படத்திற்கு சியாம் இசையமைத்திருந்தார்.

## மேற்கோள்கள்
 

## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=nanri%20meendum%20varuga

பகுப்பு:1982 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:சுஹாசினி நடித்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
ஒரு வாரிசு உருவாகிறது

**ஒரு வாரிசு உருவாகிறது** 1982 ஆம் ஆண்டு வெளிவந்த தமிழ்த் திரைப்படம் ஆகும். மௌலி இயக்கத்தில் வெளிவந்த இத்திரைப்படத்தில் ஜெய்சங்கர், பிரதாப் கே.போத்தன், ஸ்ரீப்ரியா ஆகியோர் நடித்திருந்தனர்.

## பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்திருந்தார். 

## மேற்கோள்கள்
 

## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=oru%20varisu%20uruvagiradhu

பகுப்பு:1982 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
அதிசயப் பிறவிகள்

**அதிசயப் பிறவிகள்** (*Adhisayappiravigal*) 1982 ஆம் ஆண்டு வெளிவந்த இந்தியத் தமிழ்த் திரைப்படமாகும். ஆர். தியாகராஜன்  இயக்கத்தில் வெளிவந்த இத்திரைப்படத்தில் ஜெய்சங்கர், கார்த்திக், ராதா, கராத்தே மணி மற்றும் பலர் நடித்திருந்தனர்.

## நடிகர்கள்
* கார்த்திக் - தங்கமுத்து
* ராதா - சாந்தி 
* பிரபு நாச்சிமுத்து
* ராஜ்யலட்சுமி - பொன்னி
* ஒய். ஜி. மகேந்திரன் - காத்தமுத்து 
* எஸ். வி. சேகர் - நல்லமுத்து
* வனிதா - இந்திராமதி
* அருந்ததி - சந்திராமதி 
* ஜெய்சங்கர் - ஆய்வாளர் 
* சில்க் ஸ்மிதா - ராணி
* பண்டரிபாய் 
* தேங்காய் சீனிவாசன் - பூதம்கொடி பண்ணையார்
* பாலன் கே.நாயர் - மைனர்
*வி. கோபாலகிருஷ்ணன் - கோபிநாதன் 
* கராத்தே மணி 
* தூயவன்
* உசிலைமணி

## பாடல்கள்
இத்திரைப்படத்திற்கு சங்கர் கணேஷ் இசையமைத்தனர்.

## மேற்கோள்கள்

## வெளி இணைப்புகள்
# http://www.gomolo.com/adhisaya-piravigal-movie-cast-crew/10531 

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:ராதா நடித்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:எஸ். வி. சேகர் நடித்த திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
பகுப்பு:பண்டரிபாய் நடித்த தமிழ்த் திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1981

தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் தேர்வு செய்யப்படும் நூல்களுக்கு பரிசுகள் வழங்கப்படுகிறது. 1981 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 2, 000 பரிசுத் தொகை மற்றும் பாராட்டுச் சான்றிதழ் அளிக்கப்பட்டன. இத்திட்டத்தின் கீழ் **1981 ஆம் ஆண்டிற்கான சிறந்த நூல்கள்** மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.

பகுப்பு:தமிழ் வளர்ச்சிக்கான சிறந்த நூல் பரிசுகள்
பகுப்பு:1981 விருதுகள்
சரப புராணம்

**சரப புராணம்** என்பது சரபம் என்னும் பறவை உருவம் கொண்டு சிவபெருமான் நரசிங்க உருவம் கொண்ட திருமாலை அடக்கிய வடமொழிப் புராணக் கதையைத் தமிழில் கூறும் நூல். 16 ஆம் நூற்றாண்டின் முற்பகுதியில் திருமலைநாதர் என்பவரால் இது இயற்றப்பட்டது.  

சரப புராணம் 431 பாடல்கள் கொண்டது. 
பாயிரம், நரசிங்க உற்பத்திச் சருக்கம், கடவுளர் முறையீடு சருக்கம், வீரபத்திரன் எழுச்சி, அறிவுறுத்திய சருக்கம், சலந்தரன் வதைச் சருக்கம், சக்கரம் பெற்ற சருக்கம், நரசிங்கர் வதை சருக்கம் என ஏழு சருக்கங்களைக் கொண்டது. 

இந்த நூலில் உள்ள பாடல் ஒன்று. எடுத்துக்காட்டு. நரசிங்கத்தின் அடம்பிடித்த செயல்களை முறையிட்ட தேவர்களின் முன் சிவபெருமான் காட்சி தருகிறார். 
:கங்கைமுடிச் சடைமுடியும் கண்மூன்றும் விண்மூன்றும்
:அங்கழியா தருள்மிடலும் அணிப்புயங்கள் ஒருநான்கும்
:செங்கையணி மான்மழுவும் சேயிழையாள் ஒருபாலும்
:பொங்க எதிர் முன்னின்றான் பூ வனங்கள் தொறும் நின்றான். 
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:சைவத் தமிழ் இலக்கியம்
மாவை சேனாதிராசா

**மாவை சேனாதிராசா** (*Mavai Senathirajah*, 27 அக்டோபர் 1942 – 29 சனவரி 2025) என அழைக்கப்படும் **சோமசுந்தரம் சேனாதிராஜா** இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் இலங்கைத் தமிழரசுக் கட்சியின் மூத்த உறுப்பினர் ஆவார்.

## வாழ்க்கைக் குறிப்பு
மாவை சேனாதிராசாவின் இயற்பெயர் சோமசுந்தரம் சேனாதிராஜா. இவர் யாழ்ப்பாண மாவட்டம், மாவிட்டபுரத்தில் 1942 அக்டோபர் 27 இல் பிறந்தார். வீமன்காமம் பாடசாலையிலும், நடேஸ்வராக் கல்லூரியிலும் கல்வி கற்ற பின்னர், இலங்கைப் பல்கலைக்கழகத்தில் வெளிவாரி மாணவராக இணைந்து இளங்கலைப் பட்டம் பெற்றார்.

## அரசியலில்
சேனாதிராசா இலங்கைத் தமிழ்த் தேசிய இயக்கத்தில் செயல்பட்டு 1961 சத்தியாக்கிரகப் போராட்டத்தில் பங்குபற்றினார். இலங்கைத் தமிழரசுக் கட்சியின் இளைஞர் அணியில் 1962 இல் இணைந்தார். 1966 முதல் 1969 வரை ஈழத்தமிழர் இளைஞர் இயக்கத்தின் செயலாளராகப் பணியாற்றினார். 1969 முதல் 1983 வரையான காலப்பகுதியில் இலங்கை அரசால் கைது செய்யப்பட்டு எட்டு வெவ்வேறு சிறைச்சாலைகளில் மொத்தம் ஏழாண்டுகள் சிறையில் கழித்தார். 1972 இல் தமிழர் விடுதலைக் கூட்டணியின் தமிழ் இளைஞர் பேரவையின் செயலாளராக நியமிக்கப்பட்டார்.

சேனாதிராசா 1989 நாடாளுமன்றத் தேர்தலில் ஈஎன்டிஎல்எஃப்/ஈபிஆர்எல்எஃப்/டெலோ/தவிகூ கூட்டணி சார்பில் யாழ்ப்பாண மாவட்டத்தில் போட்டியிட்டு கூட்டணியின் வேட்பாளர்களில் 13வதாக வந்து தோல்வியடைந்தார். ஆனாலும், அ. அமிர்தலிங்கம் 1989 சூலை 13 இ படுகொலை செய்யப்பட்டதை அடுத்து அவரின் இடத்திற்கு சேனாதிராசா தேசியப்பட்டியல் மூலம் நாடாளுமன்றத்திற்குத் தெரிவு செய்யப்பட்டார். 1999 சூலை 29 இல் நீலன் திருச்செல்வம் படுகொலை செய்யப்பட்டதை அடுத்து மீண்டும், தேசியப் பட்டியல் மூலம் நாடாளுமன்றம் சென்றார்.

2000-ஆம் ஆண்டு தேர்தலில்  தமிழர் விடுதலைக் கூட்டணி (தவிகூ) வேட்பாளராக யாழ் மாவட்டத்தில் போட்டியிட்டு வெற்றிபெற்று மீண்டும் நாடாளுமன்றம் சென்றார். 2001 அக்டோபர் 20 இல் அகில இலங்கைத் தமிழ்க் காங்கிரஸ், ஈழமக்கள் புரட்சிகர விடுதலை முன்னணி, தமிழீழ விடுதலை இயக்கம், தவிகூ ஆகிய கட்சிகள் இணைந்து தமிழ்த் தேசியக் கூட்டமைப்பு (ததேகூ) என்ற கூட்டமைப்பை நிறுவின.

2001 தேர்தலில் தமிழ்த் தேசியக் கூட்டமைப்பின் சார்பாக யாழ் மாவட்டத்தில் போட்டியிட்டு மீண்டும் நாடாளுமன்றம் சென்றார். 2004, 2010, 2015 தேர்தல்களில் மீண்டும் போட்டியிட்டு வெற்றி பெற்றார்.

2014 செப்டம்பரில் சேனாதிராசா இலங்கைத் தமிழரசுக் கட்சியின் தலைவராகத் தெரிவு செய்யப்பட்டார். 2024 அக்டோபர் 7 அன்று தமிழரசுக் கட்சியின் தலைவர் பதவியில் இருந்து விலகினார்.

## தேர்தல் வரலாறு

## இறப்பு
மாவை சேனாதிராசா வீட்டில் தவறி விழுந்து தலையில் நரம்பு வெடிப்பு ஏற்பட்டதால் யாழ்ப்பாண மருத்துவமனையில் 2025 சனவரி 28 அன்று அனுமதிக்கப்பட்டிருந்த நிலையில், 2025 சனவரி 29 அன்று சிகிச்சை பலனின்றி தனது 82 ஆவது வயதில் காலமானார்.

## மேற்கோள்கள்

பகுப்பு:1942 பிறப்புகள்
பகுப்பு:2025 இறப்புகள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:இலங்கையின் 9வது நாடாளுமன்ற உறுப்பினர்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:தமிழர் விடுதலைக் கூட்டணி அரசியல்வாதிகள்
பகுப்பு:யாழ்ப்பாண மாவட்ட மக்கள்
பகுப்பு:ஊர்ப் பெயரால் அறியப்படும் மக்கள்
தாய் தங்கை பாசம்

**தாய் தங்கை பாசம்** இயக்குநர் டி. ராஜேந்தர் இயக்கிய தமிழ்த் திரைப்படம். இதில் டி. ராஜேந்தர், சித்தாரா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் டி. ராஜேந்தர் ஆவார். திரைப்படம் வெளியிடப்பட்ட நாள் 14- ஏப்ரல்-1995. 
## நடிகர்கள்
* டி. ராஜேந்தர் 
* சித்தாரா
* எஸ். எஸ். சந்திரன் 
* ஜெய்சங்கர் 
* கவிதா
* சுபாஷ்ரி
* ஒரு வைரல் கிருஷ்ணாராவ்
* ஸ்ரீவித்யா 
* சிலம்பரசன் 
* கீர்த்தனா
* குறளரசன்
* ராஜீவ்
* இடிச்சப்புளி செல்வராசு 
* வெண்ணிற ஆடை மூர்த்தி 
* ராகவா லாரன்ஸ் சிறப்புத் தோற்றம் 
* கனல் கண்ணன் சிறப்புத் தோற்றம்

## மேற்கோள்கள்


## வெளி இணைப்புகள்
* 

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. ராஜேந்தர் இயக்கிய திரைப்படங்கள்
பகுப்பு:டி. ராஜேந்தர் இசையமைத்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:சிலம்பரசன் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
ஒரு தாயின் சபதம்

**ஒரு தாயின் சபதம்** (*Oru Thayin Sabhatham*) இயக்குநர் டி. ராஜேந்தர் இயக்கிய தமிழ்த் திரைப்படம். இதில் டி. ராஜேந்தர், ஸ்ரீவித்யா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் டி. ராஜேந்தர் மற்றும் இத்திரைப்படம் வெளியிடப்பட்ட நாள் 14-ஏப்ரல்-1987.

## நடிகர்கள்
* டி. ராஜேந்தர் - ராஜ்குமார்
* ஸ்ரீவித்யா - ராஜ்குமாரின் அம்மா
* ஜெய்சங்கர் - தியாகராஜன் 
* எஸ். எஸ். சந்திரன் - 
* நிழல்கள் ரவி - மருத்துவர் இரவி 
* சாருஹாசன் - 
* சிலம்பரசன் - (குழந்தை நட்சத்திரம்) 
* செந்தாமரை - எஸ். ஆர்
* பப்லு பிரித்திவிராஜ் - மது
* மேகலா
* குட்டி பத்மினி - சுபத்ரா
* வி. கோபாலகிருஷ்ணன் 
* ஒரு விரல் கிருஷ்ணா ராவ் 
* பசி நாராயணன் 
* உசிலைமணி

## பாடல்கள்
இத்திரைப்படத்திற்கு டி. ராஜேந்தர் பாடல்களை இயற்றி இசையமைத்தார்.

## மேற்கோள்கள்

## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=oru%20thayin%20sabhatham

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. ராஜேந்தர் இசையமைத்த திரைப்படங்கள்
பகுப்பு:டி. ராஜேந்தர் இயக்கிய திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:சிலம்பரசன் நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
முரட்டுக்காளை

**முரட்டுக்காளை** இயக்குநர் எஸ். பி. முத்துராமன் இயக்கிய தமிழ்த் திரைப்படம். இதில் ரஜினிகாந்த், ரதி அக்னிகோத்ரி ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் இளையராஜா. இத்திரைப்படம் வெளியிடப்பட்ட நாள் 20-திசம்பர்-1980.

## நடிகர்கள்

## பாடல்கள்
இத்திரைப்படத்தின் பாடல்கள், பின்னணி இசை ஆகியவற்றிற்கு இளையராஜா இசையமைத்திருந்தார். பாடல் வரிகளை பஞ்சு அருணாசலம் எழுதியிருந்தார். "எந்த பூவிலும் வாசம் உண்டு" என்ற பாடல், ஸ்பானிஷ் இசையமைப்பாளர் அண்டோனியோ ரூயிஸ்-பிப்போ இசையமைத்த "கேன்சியன் ஒய் டான்சா" என்ற பாடலைத் தழுவி இருந்தது.

## மேற்கோள்கள்

## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=murattuk%20kalai 

பகுப்பு:இந்தியத் தமிழ்த் திரைப்படங்கள்
பகுப்பு:1980 தமிழ்த் திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:எஸ். பி. முத்துராமன் இயக்கிய திரைப்படங்கள்
தனிக்காட்டு ராஜா

***தனிகாட்டு ராஜா*** (*Thanikaattu Raja*) இயக்குநர் வி.சி.குகநாதன் இயக்கிய தமிழ்த் திரைப்படம். இதில் 
ரஜினிகாந்த், ஸ்ரீப்ரியா ஆகியோர் முக்கிய கதாபாத்திரங்களில் நடித்திருந்தனர்.  இத்திரைப்படம் 1982 மார்ச் 12 அன்று வெளியிடப்பட்டது.

## நடிகர்கள்
* ரஜினிகாந்த் - சூர்யா பிரகாஷ்
* ஜெய்சங்கர் - எத்திராஜ்
* விஜயகுமார் - வாசு
* ஸ்ரீதேவி - வாணி
* சிறீபிரியா - வித்யா
* மேஜர் சுந்தர்ராஜன் - ஜெயபிரகாஷ்
* சங்கிலி முருகன் -  வடிவேலு
* ஒய். ஜி. மகேந்திரன் -  இரவி
* செந்தாமரை  -நில உரிமையாளர்
* வி. கே. ராமசாமி - 'சாலையூர்' எஸ். கே. ஆர்
* வெண்ணிற ஆடை மூர்த்தி - கன்னிசாமி
* தேங்காய் சீனிவாசன் - சிவன் (கனக்குப்பிள்ளை)
* ஆர். எஸ். மனோகர் -  இராஜசேகர்
* சத்தியகலா - சீதை
* ராஜேஷ்  எத்திராஜின் சகோதரர்
* கே . கண்ணன் - பரந்தாமன்
* மாஸ்டர் ஹாஜா ஷெரிப் 
* கே. நடராஜ் - கிராம மக்களில் ஒருவர்
* சி. எல். ஆனந்தன்  
* ஒரு விரல் கிருஷ்ணா ராவ் - தேநீர் கடை உரிமையாளர்
* எம். ஆர். ஆர். வாசு  -வித்யாவின் மாமா
* உசிலைமணி  - கிராம மக்களில் ஒருவர்
* ஒய். விஜயா -  மாதவி 
* இடிச்சப்புளி செல்வராசு - பொன்னுசாமி
* ஜூனியர் மனோகர்- சூரியின் நண்பர்
* ஐ. எஸ்.  இராமச்சந்திரன் - இராமு
* வி. கோபாலகிருஷ்ணன் -  சங்கரலிங்கம்
* சில்க் ஸ்மிதா  - (சிறப்புத் தோற்றம்)

## பாடல்கள்
இத்திரைப்படத்திற்கு இளையராஜா இசையமைத்திருந்தார். "முல்லை அரும்பே" என்ற பாடல் திரைப்படத்தில் இடம்பெறவில்லை ஒலிச்சுவட்டில் மட்டும் இடம்பெற்றது. பாடல் வரிகளை வாலி, பஞ்சு அருணாசலம் ஆகியோர் எழுதியிருந்தனர்.

## மேற்கோள்கள்

## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=thani%20katturaja 

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:ஸ்ரீதேவி நடித்த திரைப்படங்கள்
பகுப்பு:சிறீபிரியா நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
சிவஞானம் சிறீதரன்

**சிவஞானம் சிறீதரன்** (பிறப்பு: திசம்பர் 8, 1968) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.

## ஆரம்ப வாழ்க்கை
யாழ்ப்பாண மாவட்டம், நெடுந்தீவைப் பிறப்பிடமாகக் கொண்ட சிவஞானம் பின்னர் கிளிநொச்சி மாவட்டம் வட்டக்கச்சிக்கு இடம் பெயர்ந்தார். ஆசிரியரான இவர் கிளிநொச்சி மகா வித்தியாலயத்தில் அதிபராகப் பணியாற்றினார். இவர் தமிழீழ விடுதலைப் புலிகளின் மூத்த இராணுவத் தளபதியாக இருந்த பிரிகேடியர் தீபன் என்ற வேலாயுதபிள்ளை பகீரதகுமாரின் சகோதரியைத் திருமணம் செய்தார்.

## அரசியல் வாழ்க்கை
சிறீதரன் தமிழ்த் தேசியக் கூட்டமைப்பின் சார்பில் 2010 நாடாளுமன்றத் தேர்தலில் யாழ்ப்பாணம் தேர்தல் மாவட்டத்தில் போட்டியிட்டு 10,057 விருப்பு வாக்குகள் பெற்று வெற்றி பெற்றார். 2015 தேர்தலில் மீண்டும் போட்டியிட்டு யாழ்ப்பாணம் தேர்தல் மாவட்டத்தில் அதிகப்படியான விருப்பு வாக்குகள் (72,058) பெற்று மீண்டும் நாடாளுமன்றத்திற்குத் தெரிவானார். 2020, 2024 தேர்தல்களில் யாழ்ப்பாண மாவட்டத்தில் போட்டியிட்டு நாடாளுமன்றத்திற்குத் தெரிவானார்.

## தேர்தல் வரலாறு

## மேற்கோள்கள்

பகுப்பு:1968 பிறப்புகள்
பகுப்பு:1942 பிறப்புகள்
பகுப்பு:இலங்கை அரசியல்வாதிகள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:இலங்கையின் 17வது நாடாளுமன்ற உறுப்பினர்கள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:கிளிநொச்சி மாவட்ட நபர்கள்
பகுப்பு:இலங்கைத் தமிழ் ஆசிரியர்கள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:நெடுந்தீவு நபர்கள்
பகுப்பு:வாழும் மக்கள்
பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
நுவரெலியா தேர்தல் மாவட்டம்

**நுவரெலியா தேர்தல் மாவட்டம்** (*Nuwara Eliya Electoral District*) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம் மத்திய மாகாணத்தின் நுவரெலியா நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 2010 ஆண்டு தேர்தலில் 7 உறுப்பினர்கள் தெரிவு செய்யப்பட்டனர். இம்மாவட்டத்தில் 457,137 பேர் வாக்களிக்கத் தகுதி பெற்றனர்.

## தேர்தல் தொகுதிகள்
நுவரெலியா தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:

#நுவரெலியா-மஸ்கெலியா தேர்தல் தொகுதி
#வலப்பனை தேர்தல் தொகுதி
#கொத்மலை தேர்தல் தொகுதி
#அகுரன்கெத்தை தேர்தல் தொகுதி

## மேற்கோள்கள்

பகுப்பு:இலங்கையின் தேர்தல் மாவட்டங்கள்
பதுளை தேர்தல் மாவட்டம்

**பதுளை தேர்தல் மாவட்டம்** (*Badulla Electoral District*) எனப்படுவது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம் ஊவா மாகாணத்தின் பதுளை நிருவாக மாவட்டத்தை மட்டும் உள்ளடக்கிய அலகாகும். 225 இருக்கைகள் கொண்ட இலங்கை நாடாளுமன்றத்திற்கு இத்தேர்தல் மாவட்டத்தில் இருந்து 8 உறுப்பினர்கள் தெரிவு செய்யப்படுகின்றனர். இம்மாவட்டத்தில் 2010 ஆம் ஆண்டில் 574,814 பேர் வாக்களிக்கத் தகுதி பெற்றனர்.

## தேர்தல் தொகுதிகள்
பதுளை தேர்தல் மாவட்டத்தில் அமைந்துள்ள தேர்தல் தொகுதிகள் பின்வருமாறு:
#பதுளை தேர்தல் தொகுதி
#பண்டாரவளை தேர்தல் தொகுதி
#ஆலி எலை தேர்தல் தொகுதி
#அப்புத்தளை தேர்தல் தொகுதி
#மகியங்கனை தேர்தல் தொகுதி
#பசறை தேர்தல் தொகுதி
#ஊவா-பரணகமை தேர்தல் தொகுதி
#வெலிமடை தேர்தல் தொகுதி
#வியாளுவை தேர்தல் தொகுதி

## மேற்கோள்கள்

பகுப்பு:இலங்கையின் தேர்தல் மாவட்டங்கள்
*
ததீசி புராணம்

**ததீசி புராணம்** திருமலைநாதர் என்பவரால் 16ஆம் நூற்றாண்டின் முற்பகுதியில் தமிழில் எழுதப்பட்ட நூல். ததீசி முனிவரின் வரலாற்றைக் கூறுவது. வடமொழி சிவபுராணத்தின் பகுதியாகத் ததீசி புராணம் வருகிறது. 

ததீசி புராணம் 48 விருத்தங்களைப் கொண்ட நூல். இந்தப் புராணத்தின் தொடக்கப் பாடல் சிவபெருமான் சிங்க உருவம் தாங்கிய அரியைக் கொன்று அதன் தோலைப் போர்த்திக்கொண்ட செய்தியைக் கூறியபின் இந்தக் கதையைச் சொல்வதாகக் குறிப்பிடுகிறது. 
*இந்த நூலில் வரும் பாடல் ஒன்று. எடுத்துக்காட்டு
:நீசர் ஆயினும் மறையவர் ஆயினும் நீங்காப்
:பாசர் ஆயினும் பவத்துவக்கு அளித்திடும் பாச
:நாசர் ஆயினும் அடியவர் நாசம் ஒன்று இல்லாத்
:தேசர் ஆகுவர் என்று முன் செப்பினான் பரமன்.

## ததீசி கதை
:நான்முகனின் தும்மலில் தோன்றிய குதன் வச்சிராயுதம் பெற்றுப் பூமியை ஆண்டுவந்தான். அதர்வ மகரிசி மகன் ததீசியுடன் நட்பு கொண்டிருந்தான். ஒருநாள் உலகில் முதன்மையானவர் யார் என்னும் கருத்துப் பரிமாற்றம் நிகழ்ந்தது. தேவர்கள் ததீசி முனிவர் என்றனர். குதன் மன்னனே என்றான். சண்டை முற்றியது. குதன் ததீசியை நன்றாகப் புடைத்தான். ததீசி சுக்கிரனிடம் மிருத சஞ்சீவி பெற்றார். சிவனை நோக்கித் தவம் செய்து வச்சிர யாக்கை பெற்றார். குதன் தனக்கு வச்சிர யாக்கை நல்கும்படித் திருமாலை வேண்டினான். திருமால் ததீசியைத் தன் சக்கரத்தால் தாக்கினார். சக்கரம் சாம்பலாயிற்று. இப்போது திருமால் பக்கம் தேவர்களும் சேர்ந்துகொண்டனர். எனினும் தோற்றனர். ததீசி திருமால் மார்பில் உதைத்தார். திருமால் தன் வடுப்பட்ட மார்பில் திருமகளை வைத்து மறைத்துக்கொண்டார். – இது கதை.

## கருவிநூல்
மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
தோல் (புதினம்)

**தோல்**    திண்டுக்கல் பகுதிகளில் உள்ள தோல் பதனிடும் தொழிலாளர்களின் அவலநிலையை மையமாகக் கொண்டு முற்போக்கு எழுத்தாளர் தானியல் செல்வராசு எழுதியுள்ள தமிழ் புதினமாகும்.  தோல் பதனிடும் ஆலைத் தொழிலாளர்களின் போராட்டங்கள், இதனால் தொழிலாளர் குடும்பங்களில் ஏற்பட்ட பாதிப்புகளையும் மற்றும் தங்கள் போராட்டத்தின் இறுதியில் வெற்றி பெற்று உரிமைகளை மீட்டதையும் இப்புதினம் விவரிக்கிறது. இவை அப்பகுதிவாழ் மக்களின் வழங்குமொழியிலேயே விவரிக்கப்பட்டுள்ளது. 117 கதைமாந்தரைக் கொண்டு 26 அத்தியாயங்களில் இந்த புதினம் அமைந்துள்ளது. பல ஆண்டுகளுக்கு முன்பு எழுதப்பட்ட இந்த நாவலின் நீளத்தைக் கண்டு பலரும் பதிப்பிக்காத நிலையில் 2010ஆம் ஆண்டில், நண்பரொருவரின் உதவியால் புத்தகமாக வெளியிடப்பட்டது.  இந்தப் புதினத்திற்கு தமிழக அரசின் 2010ஆம் ஆண்டிற்கான சிறந்த நூலுக்கான பரிசும், அதனைத் தொடர்ந்து, 2012ஆம் ஆண்டுக்கான சாகித்ய அகாடமி விருதும் கிடைத்துள்ளன.

## சான்றுகோள்கள்


பகுப்பு:தமிழ்ப் புதினங்கள்
பகுப்பு:சாகித்திய அகாதமி விருது பெற்ற தமிழ் நூல்கள்
வினாவிடைப் புராணம்

வினாவிடைப் புராணம் என்னும் தமிழ்நூல் 16ஆம் நூற்றாண்டின் முற்பகுதியில் புராணத் திருமலைநாதர் என்பவரால் இயற்றப்பட்டது. இவரது சிவ மகா புராணம் தொகுப்பில் மூன்றாவதாக வரும் புராணம்.

இதில் 44 பாடல்கள் உள்ளன. அகத்தியர் கேட்கும் வினாக்களுக்கு முருகப்பெருமான் விடை சொல்வதாக நூல் தொடர்கிறது. 

சில வினாக்களும் விடைகளும்
*சிவன் கயிலை இருக்கையில் சுடலையில் நடனம் ஆடியது ஏன்?
**எல்லோருடைய உடலும் வெந்தழியும் இடத்தை இருப்பிடமாகக் கொண்டதால்.
*கொன்றை முதலான மாலைகள் இருக்கையில் மண்டை ஓட்டு மாலை அணிந்தது ஏன்?
**தேவர்கள் தொகுதி அழிந்தபின் மிஞ்சுவது மண்டையோடு மட்டுமே
இப்படி விபூதி அணிந்தது, எருது ஏறியது முதலான வினாக்களுக்கு விடைகள் இந்த நூலில் கூறப்படுகின்றன. 
;பாடல் எடுத்துக்காட்டு
வினா
:சாந்து காரகில் சந்தனம் குங்குமம்
:தோய்ந்த நாள் அங்கத்து ஊரி இமசலம்
:வாய்ந்த வாச வகை விட்டு மார்பில் நூல்
:ஆய்ந்த நாயகன் பூதி அணிந்தது ஏன்? 
விடை
:வெய்ய வினை நீறு ஆக்கும் முறைமையால் நீறு என்றும், விளங்கு பூதி
:துய்ய நெறி தருகையால் பூதி என்றும், மல இருளைத் துரத்தி யார்க்கும்
:உய்யும் வகை விளக்கலால் ‘துளக்கம்’ என்றும், எழு பவத்தை ஒழித்தல் தன்னால்
:மெய்யின் அருள் ஆக்கை என்றும், அப் பொடிக்குப் பெயராகப் புகலல் ஆகும் 
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
நெஸ்டி

**நெஸ்டி** (*Neste*) என்பது ஓர் எண்ணெய் சுத்திகரிப்பு நிறுவனம் ஆகும். இதன் விற்பனை நிறுவனம் பின்லாந்தின் யெஸ்ப்பூ நகரில் அமைந்துள்ளது. இந்நிறுவனத்தின் முக்கிய கிளை சிங்கப்பூரில் உள்ளது. இது திரவ எரிபொருள்களையும் தயாரிக்கிறது.

எண்ணெய்ப் பொருட்களை தயாரித்து, சுத்திகரித்து விற்கிறது. பெற்றோல், டீசல், வானூர்தி எரிபொருள், கப்பல் எரிபொருள், சூடாக்கும் எண்ணெய்கள்,  திரவமாக்கப்பட்ட பெட்ரோலிய வாயு ஆகியவற்றைத் தயாரிக்கிறது.

பின்லாந்தில் 900 சேவை நிலையங்களையும், பிற நாடுகளில் 240  சேவை நிலையங்களையும் கொண்டுள்ளது. இந்நிறுவனம் பல அறிவுசார் சொத்துரிமைப் பத்திரங்களைப் பெற்றுள்ளது.

2010 இல், சிங்கப்பூரில் டீசல் தயாரிப்பு நிலையத்தை நிறுவியது. ஆண்டுதோறும் 800,000 டன்களை தயாரித்து உலகின் பெரிய நிறுவனம் என்ற பெருமைக்குரியது.

## வெளியிணைப்புகள்
*அதிகாரப்பூர்வ தளம்

பகுப்பு:நிறுவனங்கள்
இந்தியாவின் மாநிலங்கள் வாரியாக மலையாளம் பேசும் மக்கள்

இது 2001 இல் **இந்தியாவின் மாநிலங்கள் மற்றும் நடுவண் ஆட்சிப்பகுதிகள் சார்ந்த [[மலையாளிகள்]] மக்கள்தொகை** பற்றிய புள்ளிவிவரங்களாகும். மக்கள்தொகை மதிப்பீடு 2001. மொத்த மக்கள்தொகை புள்ளிவிவரங்கள் இணையத்தில் உள்ளன.

பகுப்பு:திராவிட மொழிகள்
பகுப்பு:மலையாள மக்கள்
தகர்க்காவின் இசுபிங்சு

**தகர்க்காவின் இசுபிங்சு** என்பது, பண்டை எகிப்தின் 25வது வம்சத்தைச் (ஏறத்தாழ கிமு 747-656) சேர்ந்த நூபிய பாரோவான தகர்க்காவின் தலையைக் கொண்ட கருங்கல்லாலான "இசுபிங்சு" சிலை ஆகும். "தகர்க்காவின் இசுபிங்சு" தற்போது பிரித்தானிய அருங்காட்சியகத்தில் உள்ளது. 

## சிலை
"இசுபிங்சு"கள் மனிதத் தலையையும் விலங்கு உடலையும் கொண்ட உருவங்கள். "தகர்க்காவின் இசுபிங்சு" பாரோவான தகர்க்காவின் பெரும் அதிகாரத்தை வெளிப்படுத்துவதாக உள்ளது. இதன் தலையணியின் முன் பக்கத்தில் "யுரீயசு" எனப்படும் இரட்டை நாகத் தலைகள் உள்ளன. இது பண்டை எகிப்தில் அரச பதவிக்கு உரிய சின்னம். "இசுபிங்சின்" மார்பணியில் தகர்க்காவின் பெயர் பொறிக்கப்பட்டு உள்ளது. இச்சிலை, குஷ் காலக் கலையின் தலை சிறந்த எடுத்துக்காட்டுகளுள் ஒன்று. 

இச்சிலை, நூபியாவின் (தற்போதைய சூடான்) காவாவில் உள்ள அமுன் கோயிலின் தென்கிழக்குப் பகுதிக்குக் கிழக்கில் காணப்படும் "T" கோவில் பகுதியில் அகழ்ந்து எடுக்கப்பட்டது. 1930களில் ஆக்சுபோர்டு பல்கலைக்கழகத் தொல்லியல் குழுவினர் நடத்திய அகழ்வாய்வின் போதே இது கிடைத்தது. இந்தக் கற்கோயில் கிமு 683ல் தகர்க்காவினால் தொடங்கப்பட்டது.  

பிரித்தானிய அருங்காட்சியகத்தில் உள்ள முக்கியமான தொல்பொருட்களில் ஒன்றான இது, பிபிசி வானொலியில் ஒலிபரப்பான "100 பொருட்களில் உலக வரலாறு" என்னும் தொடரில் 22வது பொருளாக இடம்பெற்றது.

## குறிப்புகள்

## இவற்றையும் பார்க்கவும்
ஆட்டின் வடிவில் அரசர் தகர்க்காவைப் பாதுகாக்கும் அமுன் கடவுட் சிலைகள்

## வெளியிணைப்புகள்
*இச்சிலை தொடர்பான பிரித்தானிய அருங்காட்சியக இணையத்தளப் பக்கம் 
*மேலும் விரிவாக பிரித்தானிய அருங்காட்சியக இணையத்தளப் பக்கம்  
*பிபிசி வானொலி 4'இன் ''100 பொருட்களில் உலக வரலாறு'' இணையத்தளத்தில் தகர்க்காவின் இசுபிங்சு பக்கம்

பகுப்பு:பண்டை எகிப்தியச் சிற்பங்கள்
பகுப்பு:பிரித்தானிய அருங்காட்சியகத்தில் உள்ள தொல்பொருட்கள்
ஆட்டின் வடிவில் அரசர் தகர்க்காவைப் பாதுகாக்கும் அமுன் கடவுட் சிலைகள்

**ஆட்டின் வடிவில் அரசர் தகர்க்காவைப் பாதுகாக்கும் அமுன் கடவுட் சிலைகள்** குறைந்தது இரண்டாவது நூபியாவின் காவாவில் இருந்த அமுன் கோயிலில் வைக்கப்பட்டிருந்தன. இந்தக் கற்கோயிலின் கட்டுமானம் கிமு 683 ஆம் ஆண்டில் அரசர் தகர்க்காவினால் தொடங்கப்பட்டது. ஆடு, அமுன் கடவுளுக்குப் புனிதமான விலங்குகளுள் ஒன்று. கர்னாக்கில் உள்ள கோயில் உட்பட அமுன் கோயில்கள் பலவற்றில் ஆடு அல்லது ஆட்டுத் தலை கொண்ட "இசிபிங்சு" சிலைகள் வைக்கப்பட்டு இருந்தன. 

## கண்டுபிடிப்பு
இச்சிலைகள் 1930-1 காலப்பகுதியில் நிகழ்ந்த அகழ்வாய்வின் போது பிரான்சிசு லெவெலின் கிரிபித் என்பவரால் கண்டுபிடிக்கப்பட்டன. கற்கோயிலின் மேற்குப்பக்க அணுகுவழியில், முதலாம் இரண்டாம் கோபுரங்களுக்கு முன்புறம் இரண்டு சோடி மணற்கல் மேடை இணைகள் கண்டுபிடிக்கப்பட்டன. இவற்றில் இரண்டிலேயே ஆட்டு வடிவங்கள் காணப்பட்டன. இவற்றுள் ஒன்று பிரித்தானிய அருங்காட்சியகத்திலும், மற்றது ஆக்சுபோர்டில் உள்ள ஆசுமோலிய அருங்காட்சியகத்திலும் உள்ளன. ஆசுமோலிய அருங்காட்சியகத்திலேயே காவாவில் நிகழ்த்தப்பட்ட அகழ்வாய்வில் கிடைத்த பெரும்பாலான தொல்பொருட்கள் வைக்கப்பட்டு உள்ளன. பிரித்தானிய அருங்காட்சியகத்தில் உள்ள சிலை பேராசிரியர் கிரிபித்திடம் இருந்து 1933ல் பெறப்பட்டது.

## குறிப்புகள்

பகுப்பு:பண்டை எகிப்தியச் சிற்பங்கள்
பகுப்பு:பிரித்தானிய அருங்காட்சியகத்தில் உள்ள தொல்பொருட்கள்
மொழி நல அளவீடுகள்

**மொழி நல அளவீடுகள்** (ஆங்கிலம்: Language Vitality Indicators) என்பது ஒரு மொழியின் பயன்பாடு, பேணல், வளர்சியை மதிப்பீடு செய்யப் பயன்படும் அளவீடுகள் அல்லது காரணிகள் ஆகும்.  குறிப்பாக அழிவுநிலையில் இருக்கும் மொழிகளின் நிலையை அறியவும், மொழிப் புத்துயிர்ப்புத் திட்டங்களுக்கும் உதவும் வண்ணமும் மொழி நல அளவீடுகள் பயன்படுகின்றன.  இந்த அளவீடுகளை மொழிசார் சமூகங்கள், மொழியியலாளர்கள், மொழிப் பேணல், மொழிப் புத்தியிர்ப்பு நடவடிகைகளில் ஈடுபட்டி இருக்கும் யுனெசுக்கோ போன்ற நிறுவனங்கள் உருவாக்கிப் பயன்படுத்துகின்றன.

## இவற்றையும் பார்க்க
*பிசுமனின் சீராக்கப்பட்ட தலைமுறையிடை இடையூறு அளவீடு
*எத்னோலொக்கின் விரிவான சீராக்கப்பட்ட தலைமுறையிடை இடையூறு அளவீடு
*யுனெசுக்கோவின் மொழி நல அளவீடுகள்

## வெளி இணைப்புகள்
* From Assessing Language Endangerment or Vitality to Creating and Evaluating Language Revitalization Programmes   - 
* Indicators of Ethnolinguistic Vitality - 

பகுப்பு:மொழி நல அளவீடுகள்
திருச்சூர் வி. இராமச்சந்திரன்

**திருச்சூர் வி. இராமச்சந்திரன்** (பி. 1940) தென்னிந்தியாவைச் சேர்ந்த கருநாடக இசைப் பாடகர் ஆவார்.

## ஆரம்பகால வாழ்க்கை
இவர் 14ஆவது வயதில் தனது முதல் இசை நிகழ்ச்சியில் பாடினார். 18ஆவது வயதில் அனைத்திந்திய வானொலியின் கலைஞரானார். இராமச்சந்திரன், வேதியியலில் பட்டம் பெற்றவர். 1960ஆம் ஆண்டு முதல் 1965ஆம் ஆண்டு வரை ஜி. என். பாலசுப்பிரமணியத்திடம் மாணவராக இசை பயின்றார். அதற்குப்பிறகு எம். எல். வசந்தகுமாரியிடம் மாணவராக இருந்தார். 1973ஆம் ஆண்டு, சாருமதி எனும் இசைக் கலைஞரை திருமணம் செய்தார்.

## தொழில் வாழ்க்கை
சென்னை மியூசிக் அகாதெமியில் முதல்முறையாக டிசம்பர் 22, 1962ஆம் ஆண்டு பாடும் வாய்ப்பு இவருக்குக் கிடைத்தது.  ஜி. என். பாலசுப்பிரமணியத்தின் பரிந்துரையின்பேரில் இந்த வாய்ப்பு,  இராமச்சந்திரனுக்குக் கிடைத்தது. சரியாக 50 ஆண்டுகள் முடிந்த நிலையில், இந்த அகாதெமியின் பெருமைமிகுந்த விருதான சங்கீத கலாநிதி விருது, சனவரி 1, 2013 அன்று வழங்கப்பட்டது.

## விருதுகள்
* கலைமாமணி விருது
* சங்கீத சூடாமணி விருது, 2001 வழங்கியது: ஸ்ரீ கிருஷ்ண கான சபா, சென்னை
* பத்ம பூசண் விருது, 2003 ; வழங்கியது: இந்திய அரசாங்கம்
* சங்கீத கலாநிதி விருது, 2012 ; வழங்கியது: மியூசிக் அகாதெமி, சென்னை

## மேற்கோள்கள்

## வெளியிணைப்புகள்
* தி இந்து (தமிழ்) நாளிதழில் வெளியான ஒரு விமர்சனக் கட்டுரை
* Display of vidwat

பகுப்பு:கருநாடக இசைப் பாடகர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:சங்கீத சூடாமணி விருது பெற்றவர்கள்
பகுப்பு:1940 பிறப்புகள்
பகுப்பு:வாழும் மக்கள்
பகுப்பு:கலைமாமணி விருது பெற்றவர்கள்
பகுப்பு:கேரள சங்கீத நாடக அகாதமி விருது பெற்றவர்கள்
சரசோதி மாலை

**சரசோதி மாலை** என்பது ஒரு சோதிட நூல். இதனை இயற்றியவர் இலங்கையில் வாழ்ந்த போசராசர். இவர் 14ஆம் நூற்றாண்டில் வாழ்ந்த ஓர் அந்தணர். இந்த நூலை இவர் சக ஆண்டு 1232 க்கு இணையான கி.பி. 1310-ல் தம்பை என்னும் ஊரில் வாழ்ந்த பராக்கிரமபாகு என்னும் அரசனின் அவையில் அரங்கேற்றினார் என்று ஒரு பாடல் குறிப்பிடுகிறது. 

பராக்கிரம பூபன் எனப் பாடல் குறிப்பிடும் அரசன் பராக்கிரம பாகு என்னும் பெயருடன் இலங்கையில் ஆண்ட அரசன்.தம்பை என்னும் ஊர் அன்று ஈழத்திற் காணப்பட்ட **தம்பதெனிய** என்னும் இராசதானி என ஆய்வாளர்களால் கண்டறியப்பட்டுள்ளது. 

யாழ்ப்பாணத்தை ஆண்ட ஆரிய சக்கரவர்த்தி என்பவன் சிங்கள அரசனின் தலைநகரான அநுராதபுரத்தைக் கைப்பற்றி அங்கிருந்த கருவூலப் பொருள்களை அள்ளிச் சென்றான் என்றும், சிங்களத்தை ஆண்ட பராக்கிரம பாகு அவனிடம் சமாதானம் செய்துகொண்டு, ஆரிய சக்கரவர்த்தி கைப்பற்றிய ஊர்களைத் திரும்பப் பெற்றான் என்றும் கூறுவர்.

இந்த நூலில் 12 படலங்கள் உள்ளன. இதில் விவாக கால நியதி, அக்கினி, ஆதானம், நெல் விதைத்தல், மகுடன் புனைதற்குரிய திறந்த, யுத்த யாத்திரை, ஆயுர் யோகம், அபிசித்து முகூர்த்தம் போன்ற பல்வேறு விடயங்கள் பதிவுசெய்யப்பட்டுள்ளன.  இந்த நூலில் பராக்கிரமபாகு மன்னனைப் போற்றிய பல செய்யுள்களும் உள்ளன.

சந்தான தீபிகை என்னும் சோதிட நூலை இயற்றிய யாழ்ப்பாணத்து இராமலிங்கையர் என்னும் சோதிடர் இதனைப் பதிப்பித்து வெளியிட்டுள்ளார். 

## அடிக்குறிப்பு

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

பகுப்பு:14 ஆம் நூற்றாண்டுத் தமிழ் நூல்கள்
பகுப்பு:தமிழ் சோதிட நூல்கள்
பகுப்பு:ஈழத்து நூல்கள்
குஜராத் சட்டமன்றத் தேர்தல், 2012

**குஜராத் சட்டமன்றத் தேர்தல், 2012** என்பது இந்தியாவில் உள்ள குஜராத் மாநிலத்தில் நடைபெற்ற சட்டமன்றத் தேர்தலை குறிக்கிறது. 13 மற்றும் 17 திசம்பர் 2012ல் இரண்டு கட்டங்களாக இத்தேர்தல் நடைபெற்றது. 20 திசம்பர் 2012ல் வாக்குகள் எண்ணப்பட்டு முடிவுகள் அறிவிக்கப்பட்டன. இத்தேர்தலை இந்தியத் தேர்தல் ஆணையம் நடத்தியது.

குஜராத் சட்டமன்றத்திற்கான 182 உறுப்பினர்களை அம்மாநில மக்கள் தேர்தெடுத்தனர்.

அப்போதைய முதலமைச்சராக பாரதிய ஜனதா கட்சியைச் சேர்ந்த நரேந்திர மோடி 2001லிருந்து முதலமைச்சராக பதவி வகித்தார். தற்போது குஜராத்தின் முக்கிய எதிர்கட்சியாக காங்கிரசு கட்சி உள்ளது.

இரண்டு கட்டங்களாக நடைபெற்ற இத்தேர்தலில் 71.32 சதவீதம் வாக்குகள் பதிவாகின. முதல் கட்டத்தில் 70.75 சதவீதமும், இரண்டாம் கட்டம் 71.85 சதவீதமும் வாக்குகள் பதிவாகின.

## முக்கிய நிகழ்வுகள்
** காங்கிரஸின் முன்னாள் துணை முதலமைச்சர் நர்ஹாரி அமீன் தேர்தலில் போட்டியிட வாய்ப்பளிக்காததைத் தொடர்ந்து பிஜேபியில் இணைந்தார்.

## முடிவுகள்
திசம்பர் 20, 2012 அன்று வாக்குகள் எண்ணப்பட்ட நிலையில் தற்போதைய ஆளும் பாஜக மூன்றாம் முறையாக அருதிப் பெரும்பான்மையுடன் வெற்றி பெற்றது. பிஜேபி 115 தொகுதிகளும், காங்கிரஸ் 61 தொகுதிகளும் தேசியவாத காங்கிரஸ் 2, கேசுபாய் பட்டேலின் குஜராத் பரிவர்தன் கட்சிக்கு 3, மற்றும் ஐக்கிய ஜனதா தளம் ஒரு தொகுதிகளிலும் வெற்றி பெற்றனர்.

* குஜராத் மாநில காங்கிரஸ் தலைவர் தோல்வியடைந்தார். 
* நரேந்திர மோடி மற்றும் அமித் சா வெற்றி பெற்றனர்.

## மேற்கோள்கள்

## வெளி இணைப்புகள்
* Gujarat Legislative Assembly, Official website 
பகுப்பு:குஜராத் சட்டமன்றத் தேர்தல்கள்
இடாய்ச்சு வேற்றுமை (இலக்கணம்)

இடாய்ச்சு மொழியில் நான்கு வகையான வேற்றுமைகள் உள்ளன. அவை,

#முதலாம் வேற்றுமை (Nominative-Nominativ)
#இரண்டாம் வேற்றுமை (Accusative-Akkusativ)
#நான்காம் வேற்றுமை (Dative-Dativ)
#ஆறாம் வேற்றுமை (Genitive-Genitiv)

## [[முதலாம் வேற்றுமை]]

**பயன்படுத்தப்படும் இடங்கள்:**

௧. வினைமுற்றுடன்

௨. bleiben, heißen, scheinen, sein, werden, nennen என்னும் வினைச்சொற்களின் பின் வரும் பொழுதும், செயற்பாட்டு வினை வாக்கியங்களிலும்.

௩. வினையற்ற பெயர்ச்சொற்களுடனும்(Noun) இடப் பெயர்ச்சொற்களுடனும்(Pronoun) (ஏவல் வாக்கியங்களில் வருவது போன்று).

## [[இரண்டாம் வேற்றுமை]]

**பயன்படுத்தப்படும் இடங்கள்:**

௧. இரண்டாம் வேற்றுமையின் செய்யப்படுபொருளை உணர்த்துவதற்கு.

௨. bis, durch, für, gegen, ohne, um மற்றும் wider என்னும் முன்விபக்திகளுக்கு பின்.

௩. முன்விபக்தியின்றி ஒரு காலகட்டத்தயோ அல்லது கால அளவையோ குறிக்க.

௪. நகரும் வினைகளுடன் வரும்பொழுது, திசையையோ அல்லது தூரத்தையோ குறிக்க.

௫. வாழ்த்துக்களுடன்.

௬.  ஆகிய வினைகளுடன் இரண்டு இரண்டாம் வேற்றுமை செய்யப்படுபொருட்கள் வரும்.

௭. அளவை குறிக்கும் வினை உரிச்சொற்களுடன்.

**குறிப்பு:** entlang என்னும் முன்விபக்தி, இரண்டாம் வேற்றுமையில் பெயர்ச்சொல்லை பின்தொடர்ந்தே வரும்.

## [[நான்காம் வேற்றுமை]]

**பயன்படுத்தப்படும் இடங்கள்:**

௧. நான்காம் வேற்றுமையின் செய்யப்படுபொருளை குறிக்க.

௨. ab, aus, außer, bei, gemäß, laut, mit, nach, seit, von, zu என்னும் சில முன்விபக்திகளுக்கு பின்.

**குறிப்பு:** (an)statt, dank, trotz, während, wegen ஆகிய முன்விபக்திகள் நான்காம் வேற்றுமையுடனும் பயன்படுத்தப்படுகிறது. ஆனால், பொதுவாக அவைகளை ஆறாம் வேற்றுமையே தொடர்ந்து வரும்.

## [[ஆறாம் வேற்றுமை]]

**பயன்படுத்தப்படும் இடங்கள்:**

## மேலும் காண்க
* இடாய்ச்சு மொழி

பகுப்பு:இடாய்ச்சு இலக்கணம்
பகுப்பு:இடாய்ச்சு
ஆழ்வார்கள்

**ஆழ்வார்கள்** (*Alvars*) இந்து சமய தெய்வமாகிய திருமாலைப் போற்றித் தமிழ்ச் செய்யுட்களால் பாடியவர்கள் ஆவர். தென்மொழியாம் தமிழ் மொழியில் வைணவ இலக்கியங்களை வளர்த்தவர்கள் பரம்பரையில், நாலாயிர திவ்வியப் பிரபந்தம் (அல்லது) ஆழ்வார் அருளிச்செயல் என்னும் தொகுப்பு நூலில் இடம் பெற்றுள்ள பாடல்களைப் பாடிய ஆழ்வார்கள் 12 பேர்.

அவர்களுள், இறைவனை இறைவனாகக் காணாது, இறைவனோடு உறவுமுறையில் வாழ்ந்ததால் ஆண்டாளையும், இறைவனைப் பாடாது ஆசானைப் பாடினார் என்பதால் மதுரகவியாழ்வாரையும் வேறு வரிசையில் தொகுத்து, ஆழ்வார்கள் பதின்மர் 10 பேர் மட்டுமே எனக் காட்டுவாரும் உண்டு.

இவர்கள் பொ.ஊ. 5 முதல் 9 நூற்றாண்டுக் கால அளவில் வாழ்ந்தவர்கள்.

## சொற்பொருள்
மரபுப்படி இறைவனின் குணங்களில் ஆழ்ந்து ஈடுபடுபவர்களை ஆழ்வார்கள் என்று சொற்பொருள் கூறுவர். ஆயினும் இந்தச் சொல் ஆள்வார் என்றும் வழங்கினதாகவும் பிறகு ஆழ்வார் என்று ஆனதாகவும் எஸ். பழனியப்பன் என்ற இந்தியவியல்/மொழியியல் ஆய்வாளர் பதிப்பித்துள்ளார்.

## வரலாறு
பொ.ஊ. 5-ஆம் நூற்றாண்டின் ஆரம்பத்தில் வைணவம் புத்துயிர் பெறத் தொடங்கியது. திருமால் அழகிலும் குணத்திலும் ஆழ்ந்து நெஞ்சுருக ஆழ்வார்கள் பாடிய ~4000 பாடல்களையும் (பாசுரங்கள்) 10-ஆம் நூற்றாண்டில் நாதமுனி என்பவர் திவ்விய பிரபந்தம் (அ) அருளிச்செயல் என்னும் பெயரில் நூலாகத் தொகுத்தார்.

பன்னிரு ஆழ்வார்களின் நூல்களே வைணவப் பக்தி இலக்கியங்களாகும். நம்மாழ்வாரின் திருவாய்மொழி, தமிழ் வேதம்/ திராவிட வேதம் என்றும் போற்றப்படுகின்றது. **திருவாய்மொழிக்கு உருகாதார் ஒருவாய்மொழிக்கும் உருகார்** என்ற சிறப்பும் உண்டு.

## பன்னிரு ஆழ்வார்கள்
# பொய்கையாழ்வார்
# பூதத்தாழ்வார்
# பேயாழ்வார்
# திருமழிசையாழ்வார்
# நம்மாழ்வார்
# மதுரகவி ஆழ்வார்
# குலசேகர ஆழ்வார்
# பெரியாழ்வார்
# ஆண்டாள்
# தொண்டரடிப்பொடியாழ்வார்
# திருப்பாணாழ்வார்
# திருமங்கையாழ்வார்

## 12 ஆழ்வார்களின் காலநிரல்

## வழிமுறை

## நாடு
*சேர நாடு—குலசேகர ஆழ்வார் 
*சோழ நாடு—திருமங்கை ஆழ்வார், திருப்பாணாழ்வார், தொண்டரடிப்பொடி ஆழ்வார்
*பாண்டிய நாடு—நம்மாழ்வார், பெரியாழ்வார், ஆண்டாள், மதுரகவி ஆழ்வார் 
*தொண்டை நாடு—பொய்கை ஆழ்வார், பூதத்தாழ்வார், பேயாழ்வார், திருமழிசை ஆழ்வார்

## அருளிச்செயல்கள்

## ஆழ்வார்களின் வரிசை அடுக்கு
ஆழ்வார்களை வரிசைப்படுத்துவதில் 12,13,14,15 ஆம் நூற்றாண்டுகளில் மாறுபாடுகள் காணப்படுகின்றன. இவை ஆழ்வார்கள் வாழ்ந்த காலத்தோடு தொடர்புடையன அல்ல. 

'திருமுடி அடைவு' என்னும் முறைமை மணவாள மாமுனிகள் வரிசையைப் பின்பற்றுகிறது.

## மேலும் காண்க
*திவ்ய தேசம்
*நாயன்மார்கள்

## அடிக்குறிப்பு

## வெளி இணைப்புகள்
* பன்னிரண்டு தமிழ் வைணவ ஆழ்வார்கள்
* ஆழ்வார்கள்

* திராவிட வேதா தளம் ( Dravida Veda website)  - ஆழ்வார்கள், அவர்களின் வரலாறு, மற்றும் அவர்களின் பாடல்கள் பற்றி மேலும் அறிந்து கொள்ள இந்த இணையதளத்தை பார்க்கவும்.

பகுப்பு:வைணவ அடியார்கள்
பகுப்பு:ஆழ்வார்கள்
பகுப்பு:இந்திய மெய்யியல்
பகுப்பு:பக்தி இயக்கம்
பகுப்பு:தமிழ் மெய்யியலாளர்கள்
யாழ் இலக்கிய வட்டம் - இலங்கை இலக்கியப் பேரவை விருதுகள், 2009

**யாழ் இலக்கிய வட்டம் - இலங்கை இலக்கியப் பேரவை** ஆண்டுதோறும் சிறந்த ஈழத்து நூல்களுக்கான விருதுகள் மற்றும் சான்றிதழ்களை வழங்கி வருகின்றது. இவ் வகையில் கடந்த 2009ஆம் ஆண்டு வெளியிடப்பட்ட நூல்களுக்கான விருது மற்றும் சான்றிதழ்களைப் பெற்ற நூல்களின் விபரங்கள்  பின்வருமாறு:

## 2009 ஆண்டிற்கான விருது பெற்ற நூல்கள்

* புதினம் -  *துயரம் சுமப்பவர்கள்* - நீ. பி. அருளானந்தம்
* ஆய்வு  -  *இலங்கைத் தமிழர் சிந்தனை வளர்ச்சியில் அமெரிக்க மிஷன்* - கலாநிதி எஸ். ஜெபநேசன்
* கவிதை - *குரல்வழிக் கவிதைகள்* - அல் அசுமத்
* சிறுகதை - *ஒருவருக்காக அல்ல* - து. வைத்திலிங்கம்
* சிறுவர் இலக்கியம் - *தீந்தேன்* - பண்டிதர் ம. ந. கடம்பேஸ்வரன்
* நாடகம் - *கங்கையின் மைந்தன்* - அகளங்கன்
* சமயம் - *ஞானதீபம்* - சிவத்தமிழ்வித்தகர் சிவமகாலிங்கம்
* பல்துறை - *பண்டைத் தமிழர் பண்பாட்டுத் தடங்கள்* பேராசிரியர் கலாநிதி ம. இரகுநாதன்
* மொழிபெயர்ப்பு - *திறந்த கதவு* - திக்குவல்லை கமால்
* காவியம் தகுதியான நூல்கள் கிடைக்கப்பெறவில்லை

## 2009 ஆண்டிற்கான சான்றிதழ் பெற்ற நூல்கள்

* கவிதை (1) -  விற்பனைக்கு ஒரு கற்பனை - ஆரையூர் தாமரை
* கவிதை  (2) - இக்பால் கவிதைகள் - ஏ இக்பால்
* சிறுவர் இலக்கியம் (1)  - தாமரையின் ஆட்டம் - கே. எம்.எம் இக்பால்
* சிறுவர் இலக்கியம் (2) - குறும்புக்கார ஆமையார் - ஓ.கே. குணநாதன்
* சிறுகதை (1) - தொலையும் பொக்கிஷங்கள்- வதிரி இ. இராஜேஸ்கண்ணன்
* சிறுகதை (2)- பாட்டுத் திறத்தாலே - த. கலாமணி  
* பல்துறை - இலங்கையில் கல்வியும் இன உறவும் - கௌரி சண்முகலிங்கன்
* பல்துறை (2) - சதாவதானி நா. கதிரவேற்பிள்ளை - ஸ்ரீ பிரசாந்தன்
* நாடகம் - - கூத்துக்கள் ஐந்து - கலையார்வன்
* காவியம் தகுதியான நூல்கள் கிடைக்கப்பெறவில்லை

பகுப்பு:தமிழ் இலக்கிய விருதுகள்
பகுப்பு:இலங்கைத் தமிழ் மொழி விருதுகள்
பகுப்பு:2009 விருதுகள்
எத்னோலொக்கின் விரிவான சீராக்கப்பட்ட தலைமுறையிடை இடையூறு அளவீடு

**எத்னோலொக்கின் விரிவான சீராக்கப்பட்ட தலைமுறையிடை இடையூறு அளவீடு** (Ethnologue's Expanded Graded Intergenerational Disruption Scale) என்பது ஃபிசர்மனின் சீராக்கப்பட்ட தலைமுறையிடை இடையூறு அளவீட்டு முறையையும், யுனெசுகோவின் ஆறு நிலை மொழிகளின் அழிவுநிலை அளவீட்டு முறையையும் இணைத்து விரிவான ஒரு மொழி நல அளவீட்டு முறையாக முன்வைக்கப்படுகிறது.  இந்த முறையினை எம். போல் லூவிசு மற்றும் ஃகேரி எப். சிமன்சு ஆகிய மொழி ஆய்வாளர்கள் 2009 ஆம் ஆண்டளவில் *அழிவுநிலையை மதிப்பீடுசெய்தல், பிசுமனின் அளவீட்டை விரிவாக்கல்* என்ற ஆய்வுக்கட்டுரையில் முதலில் முன்வைத்தனர்.  இந்த அளவீடு எத்னொலோக்கின் உலக மொழிகளின் தரவுத் திரட்டிலும், பல்வேறு மொழியியல் ஆய்வுகளுக்கும் பயன்படுத்தப்படுகிறது.

## 13 நிலை அளவீடு

## மேற்கோள்கள்


## வெளி இணைப்புகள்
* EGIDS - 
* From Assessing Language Endangerment or Vitality to Creating and Evaluating Language Revitalization Programmes   - 

பகுப்பு:மொழி நல அளவீடுகள்
யுனெசுக்கோவின் மொழி நல அளவீடுகள்

**யுனெசுக்கோவின் மொழி நல அளவீடுகள்** என்பது 2002 - 2003 ஆண்டுகள் காலப் பகுதியில் யுனெசுக்கோவினால் கூட்டப்பட்ட மொழி வல்லுனர் குழுவினால் முன்வைக்கப்பட்ட மொழி நல அளவீடுகள் ஆகும்.  இது ஒன்பது அளவீடுகளை அல்லது காரணிகளைக் கொண்டது.  இந்தக் குழு முன்வைத்த மொழிப் பாதுகாப்புக்கான சட்டகத்தில் இது ஒரு முக்கிய இடத்தை வகிக்கிறது.

## ஒன்பது காரணிகள்
: காரணி 1:  தலைமுறைகளுக்கு இடையேயான மொழிப் பரிமாற்றம்.
: காரணி 2:  மொழி பேசுபவர்களின் எண்ணிக்கை.
: காரணி 3:  நாட்டின் மக்கள் தொகையில் மொழி பேசுபவர்களின் விழுக்காடு.
: காரணி 4:  மொழி பயன்படுத்தும் களங்களின் போக்குக்கள்.
: காரணி 5:  புதிய களங்களையும் ஊடகங்களையும் மொழி கையாழும் திறன்.
: காரணி 6:  மொழிக் கல்விக்கும் மொழியறிவுக்குமான பொருட்கள்.
: காரணி 7:  அரசுகளின் நிறுவனங்களின் மொழிசார் மனப்பாங்குகள் கொள்கைகள்.  உத்தியோகபூர்வ நிலை மற்றும் பயன்பாடு.
: காரணி 8:  சமூக உறுப்பினர்களின் அவர்களின் மொழி நோக்கிய மனப்பாங்குகள்.
: காரணி 9:  மொழி மனப்பாங்குகளும் கொள்கைகளும்: ஊடாட்டமும் சமூக விளைவுகளும்.

## மேற்கோள்கள்


## வெளி இணைப்புகள்
* A methodology for assessing language vitality and endangerment - 

பகுப்பு:மொழி நல அளவீடுகள்
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1983

தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் தேர்வு செய்யப்படும் நூல்களுக்கு பரிசுகள் வழங்கப்படுகிறது. 1983 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 2,000 பரிசுத் தொகை மற்றும் பாராட்டுச் சான்றிதழ் அளிக்கப்பட்டன. இத்திட்டத்தின் கீழ் **1983 ஆம் ஆண்டிற்கான சிறந்த நூல்கள்** மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.

பகுப்பு:தமிழ் வளர்ச்சிக்கான சிறந்த நூல் பரிசுகள்
பகுப்பு:1983 விருதுகள்
வாய்மைநாதன்

**வாய்மைநாதன்** (பிறப்பு: 1937) என்கிற மு. இராமநாதன் என்பவர் ஒரு தமிழக எழுத்தாளர். நாகப்பட்டினம் மாவட்டம் தகட்டூர் கிராமத்தில் பிறந்த இவர் அரசு மேல்நிலைப் பள்ளியில் தலைமையாசிரியராகப் பணியாற்றி ஓய்வு பெற்றவர். புதினம், காவியம், கவிதை, நாடகம், சிறுகதைத் தொகுப்பு என பல வகை நூல்களை எழுதியுள்ளார். இவர் எழுதிய *“கப்பலுக்கொரு காவியம்”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் மரபுக்கவிதை வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:நாகப்பட்டினம் மாவட்ட மக்கள்
எஸ்ஸார்சி

**எஸ்ஸார்சி ** (பிறப்பு: மார்ச் 4 1954) என்கிற எஸ். ராமச்சந்திரன் என்பவர் ஒரு தமிழக எழுத்தாளர். கடலூர் மாவட்டம் தருமநல்லூரில் பிறந்தவர். பாரத் சஞ்சார் நிகாம் நிறுவனத்தில் இளநிலைக் கணக்கு அதிகாரியாகப் பணியாற்றி வருகிறார். தமிழ், ஆங்கிலம், தெலுங்கு, இந்தி, சமற்கிருதம் ஆகிய மொழிகளில் புலமை பெற்ற இவர் எட்டையபுரம் பாரதி பிறந்த நாள் விருது, திருப்பூர் தமிழ்ச் சங்க விருது, பாரத மாநில வங்கி இலக்கிய விருது போன்றவைகளையும் பெற்றிருக்கிறார். இவர் எழுதிய *“நெருப்புக்கு ஏது உறக்கம்”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் புதினம் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1954 பிறப்புகள்
பகுப்பு:கடலூர் மாவட்ட மக்கள்
ஜான் கெர்ரி

**ஜான் போர்பசு கெர்ரி ** (*John Forbes Kerry*, பிறப்பு: திசம்பர் 11, 1943)    அமெரிக்க மேலவை (செனட்)டில் மாசச்சூசெட்சிற்சிலிருந்து தேர்ந்தெடுக்கப்பட்ட நாடாளுமன்ற உறுப்பினர் ஆவார்.  2004ஆம் ஆண்டிற்கான குடியரசுத் தலைவர் தேர்தலில் அமெரிக்க மக்களாட்சிக் கட்சியின் வேட்பாளராகப் போட்டியிட்டு  ஜார்ஜ் வாக்கர் புஷ்ஷிடம் தோற்றவர். அமெரிக்க செனட்டவையில் 23 ஆண்டுகள் அங்கம் வகித்துள்ளார். மேலும் மாசச்சூசெட்சின் துணைநிலை ஆளுநராக மைக்கேல் துகாகிசின் கீழ் பொறுப்பாற்றி உள்ளார். திசம்பர் 21, 2012 அன்று அதிபர் பராக் ஒபாமா கெர்ரியை  இலரி கிளின்டனுக்கு அடுத்து வெளியுறவுத் துறை அமைச்சராக அறிவித்துள்ளார்.

கெர்ரி கொலராடோவிலுள்ள அவுரோராவில் திசம்பர் 11, 1943 அன்று பிறந்தார். யேல் பல்கலைக்கழகத்திலும் பாசுட்டன் சட்டக் கல்லூரியிலும் பட்டப் படிப்பையும் சட்டக் கல்வியையும் முடித்தார். 1970இல் ஜூலியா தோம் என்பவரை மணந்து 1988இல் பிரிந்தார். 1995 முதல் தெரெசா எயின்சு என்பவருடன் இல்லறம் நடத்தி வருகிறார். இவருக்கு இரு மக்களும் இரண்டாம் மனைவியின் மூன்று மக்களும் உள்ளனர்.  தற்போது பாசுட்டனில் வாழ்ந்து வருகிறார்.

2003ஆம் ஆண்டில்  இவருக்கு முன்னிற்கும் சுரப்பியில் புற்றுநோய் இருப்பதாகக் கண்டறியப்பட்டு முற்றிலும் குணமாக்கப்பட்டது.

## சான்றுகோள்கள்

## வெளி இணைப்புகள்

* JohnKerry.com —ஜான் கெர்ரியின் அரசியல் வலைத்தளம்
* johnkerry. com/about/john_kerry/military_records.html Kerry's military records—from JohnKerry.com via the Internet Archive
* John Kerry for Senate -Official 2008 senatorial re-election campaign website
* John Kerry's Online Office —Official senatorial site
* Campaign for Our Country —PAC led by Kerry

பகுப்பு:1943 பிறப்புகள்
பகுப்பு:அமெரிக்க அரசியல்வாதிகள்
பகுப்பு:வாழும் மக்கள்
பகுப்பு:ஆங்கில அமெரிக்கர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:யேல் பல்கலைக்கழக முன்னாள் மாணவர்கள்
பகுப்பு:ஐக்கிய அமெரிக்க உரோமன் கத்தோலிக்கர்கள்
அ. அய்யாசாமி

**பேராசிரியர் அ.அய்யாசாமி   ** (பிறப்பு: மார்ச் 1 1940, மறைவு: ஜூன் 16, 2019) என்பவர் ஒரு தமிழ் எழுத்தாளர். ஈரோடு மாவட்டம் புஞ்சைப் புளியம்பட்டி எனும் ஊரில் பிறந்தவர். பள்ளி ஆசிரியராகவும், தலைமை ஆசிரியராகவும், கல்லூரிப் பேராசிரியராகவும் பணியாற்றியவர். முல்லைச்சரம், தாமரை, கல்கி, கணையாழி போன்ற இதழ்களில் கதை, கட்டுரை, கவிதைகள் என பல எழுதியுள்ளார். கதிரொளி, Leslie Amarson, A S Mee என்ற புனைபெயர்களில் கட்டுரைகளும், சுபத்ரா அய்யாசாமி என்ற பெயரில் சிறுகதைகளும், வித்தகன் என்ற புனைபெயரில் தாமரை இதழில் விமர்சனக் கட்டுரைகளையும் எழுதினார்.

அகில இந்திய வானொலியிலும் பல நிகழ்ச்சிகளை நடத்தியிருக்கிறார், அறிவியல் நெடுந்தொடரை எழுதியிருக்கிறார். ஆங்கிலம் தமிழ் இரு மொழிகளிலும் புலமைபெற்றவர், பல மொழிபெயர்ப்புகளையும் செய்திருக்கிறார்.

இவர் எழுதிய **வைக்கம்**  எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் நாடகம் வகைப்பாட்டில் பரிசு பெற்றிருக்கிறது.

2010-இல் தமிழக அரசின் திரு. வி. க. விருதையும், 2016-இல் தி. மு. க. முரசொலி அறக்கட்டளையின் பெரியார் விருதையும், தமிழ்க் கவிஞர் மன்றத்தின் இலக்கியப் பேரொளி விருதையும் பெற்றவர்.

## எழுதிய நூல்கள்
*வைக்கம் - கவிதை நாடகம் - விழிகள் பதிப்பகம் (தமிழ்நாடு அரசு பரிசுபெற்றது)
*தென்னகத்தின் எழுச்சி - கட்டுரை தொகுப்பு  -  விழிகள் பதிப்பகம் (தமிழ்நாடு அரசு பரிசுபெற்றது)
*அண்ணா நாடகங்களில் எதிர்நிலை மாந்தர்
*அண்ணா நெடுங்கதைகளில் மகளிர் நிலை 
*அண்ணாவும் திராவிட இயக்கமும் -
*நாகானந்தம்- கவிதை நாடகம்  - விழிகள் பதிப்பகம் (வடமொழி மூலம் - மாமன்னர் ஹர்ஷ வர்தனன்)
*மனித வாழ்வை  அமைத்த கண்டுபிடிப்பாளர்கள் -  தமிழ் மொழிபெயர்ப்பு (ஆங்கில மூலம் பேராசிரியர் கே.வி. கோபாலகிருஷ்ணன்) - நேஷனல் புக் டிரஸ்ட்
*A history of DMK (Published by DMK)
*Periyar Self-Respect (Published by Dravidar Kazhagam)

## மேற்கோள்கள்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1940 பிறப்புகள்
பகுப்பு:ஈரோடு மாவட்ட மக்கள்
எலும்புப் பிணைப்பு

**எலும்புப் பிணைப்பு** அல்லது **மூட்டுப் பிடிப்பு** (Ankylosis, anchylosis) என்பது காயம் அல்லது நோய் காரணமாக வழக்கத்திற்குமாறாக மூட்டு எலும்புகளில் ஏற்படும் உறுப்பு இணைவையும், விறைப்பையும் குறிக்கின்றது. இத்தகு விறைப்பு முழுமையாகவோ அல்லது பகுதியாகவோ இருக்கலாம். இவை மூட்டுகளிலுள்ள அல்லது மூட்டுகளுக்கு வெளியிலுள்ள தசை நாண்களிலோ அல்லது தசைக் கட்டமைப்புகளிலோ உள்ள திசுக்களின் அழற்சியின் காரணமாக ஏற்படலாம். சஹாரா பாலைவன எல்லைகளில் வாழும் ஊட்டச்சத்து போதாத குழந்தைகளில் பரவலாகக் காணப்படும்  கடைவாய் அழுகல் நோய் (Noma disease) பேசுவதை, சாப்பிடுவதை பாதிக்கும் அளவிற்கு மேல்தாடை, கீழ்த்தாடை எலும்புகளில் எலும்புப் பிணைப்பினை ஏற்படுத்தவல்லது.
 
## இவற்றையும் காண்க
*முதுமை மூட்டழற்சி
*முடக்கு வாதம்
*தம்ப முள்ளந்தண்டழல்

## மேற்கோள்கள்

பகுப்பு:எலும்புகள்
பகுப்பு:வாதவியல்
கடைவாய் அழுகல் நோய்

**கடைவாய் அழுகல் நோய்** (Noma) முகத்தில், குறிப்பாக வாய் மற்றும் கன்னத்தில், உள்ளத் திசுக்களின் அழிவிற்கு வழிவகுக்கும் ஒரு அழுகல் நோயாகும் (gangrenous disease). இந்நோய், **வாயழுகல்** (cancrum oris) அல்லது **அழுகிய வாயழல்** (gangrenous stomatitis) என்றும் அழைக்கப்படுகின்றது.

## வெளியிணைப்புகள்
* The fight against noma 
* Fondation Sentinelles 
* NOMA-HILFE-SCHWEIZ
* Graphic Noma Images
* All Refer Health article on Noma
* Project Harar
* The European Noma Network
* Les Enfants du Noma 
* Facing Africa
* The Geneva Study Group on Noma 
* The Dutch Noma Foundation
* Bertrand Piccard Winds of Hope Foundation 
* Gegen Noma e.V. - Against Noma organisation 
* Noma awareness ad on YouTube "Just €10 can save a life" 

## மேற்கோள்கள்


பகுப்பு:நோய்கள்
பகுப்பு:பாக்டீரிய நோய்கள்
கவர்னகிரி

**கவர்னகிரி** (ஆங்கிலம்:Governagiri) தமிழ் நாடு, தூத்துக்குடி மாவட்டம், ஓட்டப்பிடாரம் வட்டம்  மற்றும் ஊராட்சிஒன்றியத்தில்  உள்ள ஊர் ஆகும்.

## இவ்வூரின் சிறப்பு
இந்தியவிடுதலை போராட்ட வீரர் தளபதி சுந்தரலிங்கம் அவர்கள் இவ்வூரில் பிறந்தார்.மன்னர் கட்டபொம்மன், தளபதி வெள்ளயத்தேவன்,தளபதி சுந்தரலிங்கம் ஆகியோர் பிரித்தானிய படைகளுக்கு எதிராக போராடினர்.

## மேற்கோள்கள்

## வெளி இணைப்புகள்
* விக்கிமேப்பியாவில் கவர்னகிரி அமைவிடம்

பகுப்பு:தூத்துக்குடி மாவட்டத்திலுள்ள கிராமங்கள்
ச. குருசாமி

**ச. குருசாமி ** (பிறப்பு: நவம்பர் 10 1950) என்பவர் ஒரு தமிழக எழுத்தாளர். நாமக்கல் மாவட்டம் குட்டாம்பட்டி எனும் ஊரில் பிறந்த இவர் பச்சையப்பன் கல்லூரியில் தமிழ்த்துறை இணைப் பேராசிரியராகப் பணியாற்றியுள்ளார். தமிழ் சார்ந்த பல்வேறு கருத்தரங்குகளில் பங்கேற்றுள்ளார். இவர் எழுதிய *“நச்சினார்க்கினியர் உரைநெறி”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் மொழி வரலாறு, மொழியியல், மொழி வளர்ச்சி, இலக்கணம் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1950 பிறப்புகள்
பகுப்பு:நாமக்கல் மாவட்ட மக்கள்
த. கனகசபை

**த. கனகசபை ** என்பவர் ஒரு தமிழக எழுத்தாளர். திருச்சிராப்பள்ளியில் வசித்து வரும் இவர் பாரதிதாசன் பல்கலைக்கழகத்தில் நிகழ்கலைத்துறையில் களத் தலைவராகவும், துறைத் தலைவராகவும் பணியாற்றி வருகிறார்."நாட்டுப்புறப் பாடல்களில் அழகியல் கட்டமைப்பு” என்ற நூலையும், பல்வேறு ஆய்வுக் கட்டுரைகளையும் எழுதியிருக்கிறார். மைசூரிலிரிருந்து வெளியாகும் “மைசூர் முரசு” எனும் இதழின் ஆசிரியராகப் பணியாற்றியுள்ளார். இவர் எழுதிய *“சங்கத் தமிழிசை”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் நுண்கலைகள் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:திருச்சி மக்கள்
திருவேங்கடம் (எழுத்தாளர்)

**வேங்கடம்** என்கிற **திருவேங்கடம்** என்பவர் ஒரு தமிழக எழுத்தாளர். வந்தவாசியைச் சேர்ந்த இவர் சாவி (எழுத்தாளர்) நடத்திய சாவி இதழின் கடைசி மூன்றாண்டு காலத்தில் உரிமையாளர் மற்றும் பதிப்பாளராக இருந்தார். பொறியியல் துறையில் முதுகலைப் பட்டம் பெற்ற இவர் எழுதிய “வான சாஸ்திரம்” நூல் சிறப்பு பெற்றது. இவர் எழுதிய *“அடேங்கப்பா ஐரோப்பா”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் பயண இலக்கியம் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:திருவண்ணாமலை மாவட்ட மக்கள்